
Text rozhodnutia
Súd: Krajský súd Bratislava Spisová značka: 5S/107/2016 Identifikačné číslo súdneho spisu: 1016200897 Dátum vydania rozhodnutia: 09. 03. 2017 Meno a priezvisko sudcu, VSÚ: Mgr. Zuzana Gaplovská ECLI: ECLI:SK:KSBA:2017:1016200897.2 Uznesenie Krajský súd v Bratislave v právnej veci žalobcu: Obec Krásny Brod, Krásny Brod 69, 068 01 Medzilaborce, IČO: 00 323 187, zastúpený: JUDr. Jozef Bujdoš, advokát, Hlinky 262/6, 091 01 Stropkov, proti žalovanému: Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava, o preskúmanie zákonnosti Správy o zistenej nezrovnalosti č. N21201301/ S04 zo dňa 23.03.2016, Žiadosti o vrátenie finančných prostriedkov č. 24120110004/Z01 zo dňa 23.03.2016 a Záznamu z administratívnej kontroly verejného obstarávania po podpise zmluvy s úspešným uchádzačom zo dňa 12.02.2016, takto r o z h o d o l : Správny súd o p r a v u j e v uznesení Krajského súdu v Bratislave č. k. 5S 107/2016-66, 5S 141-142/2016 zo dňa 12. júla 2016 na ôsmej strane mená a priezviská sudcov rozhodujúcich vo veci nasledovne: JUDr. Anna Peťovská, PhD. JUDr. Dáša Filová JUDr. Viera Šebestová predsedníčka senátu členka senátu členka senátu o d ô v o d n e n i e : 1. Pri vyhotovovaní uznesenia tunajšieho správneho súdu č. k. 5S 107/2016-66, 5S 141-142/2016 zo dňa 12. júla 2016 došlo k chybe v písaní, keď súd v závere svojho uznesenia na ôsmej strane uviedol len JUDr. Annu Peťovskú, PhD., predsedníčku senátu, ktorý rozhodoval v predmetnej veci, pričom opomenul uviesť aj mená a priezviská ďalších dvoch členiek senátu: JUDr. Dáša Filová, členka senátu, JUDr. Viera Šebestová, členka senátu, keďže v danej veci rozhodoval senát správneho súdu v nasledovnom zložení: JUDr. Anna Peťovská, PhD., predsedníčka senátu, JUDr. Dáša Filová, členka senátu, JUDr. Viera Šebestová, členka senátu. 2. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 3. Podľa § 147 ods. 2 SSP, ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 4. Vzhľadom na uvedenú chybu v písaní vo vyššie označenom uznesení správny súd v súlade s ustanovením § 143 SSP v spojení s § 147 ods. 2 SSP rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. b) SSP). Proti uzneseniu správneho súdu vydanému súdnym úradníkom, ktoré treba doručiť, je prípustná sťažnosť, ak ju SSP nevylučuje. Sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo uznesenie vydané v ich neprospech a to v lehote 15 dní od doručenia uznesenia na správnom súde, ktorý napadnuté uznesenie vydal. O sťažnosti rozhodne správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd sťažnosť zamietne. Ak je sťažnosť dôvodná, správny súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom správneho súdu (§ 152 a nasl. SSP)

